ಮುಂಬೈ:ಇಂಡಿಯನ್ ರಿನ್ಯೂವಬಲ್ ಎನರ್ಜಿ ಡೆವಲಪ್‌ಮೆಂಟ್ ಏಜೆನ್ಸಿ ಲಿಮಿಟೆಡ್ (ಇರೇಡಾ- Indian Renewable Energy Development Agency Ltd) ಷೇರುಗಳ ಬೆಲೆಯಲ್ಲಿ ನಿರಂತರ ಕುಸಿತ ಕಂಡುಬಂದಿದೆ.
ಮಂಗಳವಾರ ಈ ಷೇರುಗಳ ಬೆಲೆ 4% ರಷ್ಟು ಕುಸಿತ ಕಂಡು 146.80 ರೂಪಾಯಿ ತಲುಪಿತು. ಈ ಕಂಪನಿ ಷೇರುಗಳ ಬೆಲೆ ಕಳೆದ ಒಂದು ತಿಂಗಳಲ್ಲಿ ಶೇ. 30ರಷ್ಟು ಕುಸಿದಿದೆ.
ಸಾರ್ವಕಾಲಿಕ ಗರಿಷ್ಠ ಬೆಲೆಯನ್ನು ನಂತರ ಈ ಸ್ಟಾಕ್ ನಿರಂತರವಾಗಿ ಕೆಳಮುಖವಾಗಿ ಹೋಗುತ್ತಿದೆ. ಪ್ರತಿದಿನ ಕುಸಿತವನ್ನು ಕಾಣುತ್ತಿದೆ. ಕಳೆದ ಫೆಬ್ರವರಿ 06 ರಂದು ಈ ಷೇರಿನ ಬೆಲೆ 214.80 ರೂಪಾಯಿ ತಲುಪಿ, ಸಾರ್ವಕಾಲಿಕ ಗರಿಷ್ಠ ಮಟ್ಟವನ್ನು ಮುಟ್ಟಿತ್ತು. ಈ ಷೇರುಗಳ ಸಾರ್ವಕಾಲಿಕ ಕನಿಷ್ಠ ಬೆಲೆ 50 ರೂಪಾಯಿ ಇದೆ.
ಈ ವರ್ಷ ಜೂನ್ 29 ರವರೆಗೆ 66 ಕಂಪನಿಗಳ 460 ಕೋಟಿ ಷೇರುಗಳು ವಹಿವಾಟಿಗೆ ಅರ್ಹವಾಗುತ್ತವೆ, ಏಕೆಂದರೆ ವಿವಿಧ ಕಾಲಮಾನಗಳಲ್ಲಿ ಆಯಾ ಷೇರುದಾರರು ಲಾಕ್-ಇನ್‌ಗಳನ್ನು ತೆರೆಯುತ್ತಾರೆ. ಇಂತಹ ಷೇರುಗಳ ಪೈಕಿ ಮೂರನೇ ಒಂದು ಭಾಗದಷ್ಟು ಷೇರುಗಳು ಅಥವಾ 147.8 ಕೋಟಿ ಷೇರುಗಳು ಒಂದೇ ಒಂದು ಕಂಪನಿಯಾದ ಇರೇಡಾಗೆ ಸೇರಿವೆ.
ನುವಾಮಾ ಆಲ್ಟರ್ನೇಟಿವ್ ಮತ್ತು ಕ್ವಾಂಟಿಟೇಟಿವ್ ರಿಸರ್ಚ್‌ನ ಟಿಪ್ಪಣಿಯ ಪ್ರಕಾರ, ಇರೇಡಾದ ಐದು ಮತ್ತು ಆರು ತಿಂಗಳ ಲಾಕ್-ಇನ್ ಅವಧಿಯು ಮೇ 30 ರಂದು ಕೊನೆಗೊಂಡಾಗ 147.8 ಕೋಟಿ ಷೇರುಗಳನ್ನು ಅಥವಾ ಅದರ ಬಾಕಿ ಉಳಿದಿರುವ ಷೇರಿನ 55% ರಷ್ಟು ವಹಿವಾಟಿಗೆ ಅರ್ಹತೆಯನ್ನು ಪಡೆಯುತ್ತವೆ.
ಇರೇಡಾ ಷೇರುಗಳು ಕಳೆದ ವರ್ಷ ನವೆಂಬರ್‌ನಲ್ಲಿ 32 ರೂಪಾಯಿ ಐಪಿಒ ಬೆಲೆಯಲ್ಲಿ ಸ್ಟಾಕ್ ಮಾರುಕಟ್ಟೆಗೆ ಪಾದಾರ್ಪಣೆ ಮಾಡಿದ್ದವು. ನಂತರ ಅತಿ ಕಡಿಮೆ ಅವಧಿಯಲ್ಲಿ ದಾಖಲೆಯ ಗರಿಷ್ಠ ಬೆಲೆಯಾದ 214.8 ರೂಪಾಯಿಗೆ ಏರಿಕೆ ಕಂಡಿದ್ದವು. ಆದರೀಗ, ಈ ಗರಿಷ್ಠ ಮಟ್ಟದಿಂದ 30% ರಷ್ಟು ಕುಸಿತ ಕಂಡಿವೆ. ಇತ್ತೀಚಿನ ಕುಸಿತದ ಹೊರತಾಗಿಯೂ, ಷೇರುಗಳು ಬೆಲೆಯ ಐಪಿಒ ಬೆಲೆಯಾದ 32 ರೂಪಾಯಿಗಿಂತ 358% ರಷ್ಟು ಹೆಚ್ಚಾಗಿದೆ.
ಈ ಷೇರುಗಳು ಒಂದು ತಿಂಗಳವರೆಗೆ 135 ಮತ್ತು 180 ರೂಪಾಯಿ ವ್ಯಾಪ್ತಿಯಲ್ಲಿ ವಹಿವಾಟು ನಡೆಸುವ ನಿರೀಕ್ಷೆಯಿದೆ ಎಂದು ಮಾರುಕಟ್ಟೆ ವಿಶ್ಲೇಷಕರು ಹೇಳುತ್ತಾರೆ.

4 ದಿನಗಳ ಗೆಲುವಿನ ಓಟಕ್ಕೆ ಬ್ರೇಕ್​: ಸೂಚ್ಯಂಕ 195 ಅಂಕ ಕುಸಿತ

ಸಾರ್ವಕಾಲಿನ ಗರಿಷ್ಠ ಮಟ್ಟ ಮುಟ್ಟಿದ ದಾಖಲೆ ಬರೆದ ಪಿಎಸ್​ಯು ಸ್ಟಾಕ್​: ಷೇರು ಖರೀದಿಗೆ ವಿಶ್ಲೇಷಕರ ಸಲಹೆ

ಟಾಟಾ ಷೇರು ಬೆಲೆ ಕುಸಿತ ಸಾಧ್ಯತೆ: ಮಾರಾಟ ಮಾಡಲು ಬ್ರೋಕರೇಜ್​ ಸಂಸ್ಥೆಯ ಸಲಹೆ

ಬೆಂಗಳೂರು: ಬೆಳಗ್ಗಿನ ಉಪಹಾರ, ಮಧ್ಯಾಹ್ನದ ಊಟ, ರಾತ್ರಿ ಊಟ ಯಾವುದೇ ಸಮಯದಲ್ಲಿ ನೀವು ಸೇವಿಸುವ ಯಾವುದೇ…
ಮಕ್ಕಳು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಕಾಳಜಿ ವಹಿಸಬೇಕು. ಮಕ್ಕಳ ಉತ್ತಮ ಆರೋಗ್ಯಕ್ಕಾಗಿ ಹಣ್ಣುಗಳನ್ನು ಹಾಲಿನಲ್ಲಿ ಬೆರೆಸಿ…
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
Sign in to your account
Please enter an answer in digits:one × 1 =
Remember me
